Paul Sepp

Paul Sepp (28. oktoober 1885 Orava vald, Vastseliina kihelkond, Võrumaa – 18. veebruar 1943 Tallinn) oli eesti lavastaja ja teatripedagoog.  

Ta õppis aastani 1899 Pihkvas linnakoolis ja 1906–1907 Peterburis J. Jurjevi erateatrikoolis.

Töötas Venemaal näitlejana, kuid viibides 1908–1910 sõjaväeteenistuses, kaotas hääle ning pühendus seejärel näitejuhitööle.Esmaspäev nr 15, 9. aprill 1934 

Draamastuudio teatrikool

Paul Sepp rajas 1920. aastal koos kirjastaja Peter Leokesega Tallinnas omanimelise erateatristuudio (aastast 1921 Draamastuudio teatrikool ja tegutses vaheaegadega selle juures kuni 1933. aastani, mil kool majanduslike raskuste tõttu suleti.Paul Sepp. Eesti Filmi Andmebaas

 Muu tegevus 
Ta juhtis 1932–1940 oma erateatristuudiot ja oli 1938–1941 Tallinna Konservatooriumi Riiklikus Lavakunstikoolis õppejõud.Paul Sepp. Eesti Teatriliit.

Töötas lavastajana 1920–1924 Draamateatris ja 1929–1936 Draamastuudio Teatris, 1925 Vanemuises, 1925–1929 Estonias ja 1927–1928 ühtlasi Rändteatris.

1924 viibis õppereisil Saksamaal.

 Filmograafia 
Paul Sepp on kahe filmi režissöör: mängufilm "Armastuse pisielukas" (1921) ja dokumentaalfilm "Eesti Raamat. Pildistusi eesti kirjanduse neljasaja-aastaselt arenguteelt" (1935, Eesti Kultuurfilm).

 Viited 

Välislingid
Haud Tallinna Metsakalmistul

Kategooria:Eesti teatrilavastajad
Kategooria:Eesti teatripedagoogid
Kategooria:Eestlased Venemaal
Kategooria:Metsakalmistule maetud
Kategooria:Sündinud 1885
Kategooria:Surnud 1943